Asterix

"Asterix" (prantsuse "Astérix") on Prantsuse koomiksisari, mille autorid olid René Goscinny (tekst) ja Albert Uderzo (pildid). 

Pärast Goscinny surma 1977. aastal on Uderzo kirjutanud ka koomiksite tekstid. Esimesed koomiksid ilmusid 1959. ning esimene koomiksiraamat tuli välja 1961. aastal. 2013. aastast on koomiksi autorid Jean-Yves Ferri (tekst) ja Didier Conrad (pildid).

Kõige uuema Asterixi seiklustest jutustav koomiksi teksti autoriks on Fabcaro ja see ilmus 26. oktoobril 2023.

Eesti keeles ilmus esimene Asterixi koomiks "Asterix. Gallia kangelane" 1994. aastal Egmont Estonia kirjastuselt. Eesti keelde tõlkijaks oli Helle-Iris Michelson.

Alates 2024. aastast on kirjastus taasalustanud Asterixi seikluste eesti keeles välja andmist neli korda aastas.

Koomiksi tegevus toimub esimese aastatuhande alguses ühes väikeses Gallia külas, mille elanikud seisavad vastu Rooma okupatsioonile. Kohaliku druiidi valmistatud võlujook annab külaelanikele tohutu jõu. Raamatute peategelased rändavad sageli ringi ka mööda Euroopat.

Kokku on ilmunud 40 koomiksiraamatut, mida on tõlgitud enam kui sajasse keelde.

Asterixi koomiksi põhjal on loodud ka filme, animafilme ja arvutimänge.

Peamised tegelaskujud
Asterix – nutikas ja vapper Gallia sõdalane
Obelix – menhiritahuja, kes kukkus väiksena võlujoogi patta ja on seetõttu üliinimliku jõuga. Obelix on Asterixi parim sõber ning tal on koer Ideefix
Aquavitix – küla druiid, kes valmistab võlujooki
Majestix – küla pealik
Lyrix – küla bard, kelle vilets laulu- ja musitseerimisoskus pahandab külaelanikke
Automatix – küla sepp
Crevetix – küla kalakaupmees
Julius Caesar – Rooma keiser

Koomiksiraamatud

Esitatud on ilmumisaasta, prantsuskeelne pealkiri ja kui raamat on ilmunud ka eesti keeles, siis ka eestikeelne pealkiri ja ilmumisaasta.
+AutorIlmumisaastaOriginaalpealkiriEestikeelne pealkiriIlmumisaasta eestisGoscinny ja Uderzo1961Astérix le Gaulois"Asterix. Gallia kangelane"1994Goscinny ja Uderzo1962La Serpe d'or"Asterix ja kuldsirp"1998Goscinny ja Uderzo1963Astérix et les Goths"Asterix ja goodid" 1998Goscinny ja Uderzo1964Astérix gladiateur"Gladiaator Asterix"1994Goscinny ja Uderzo1965Le Tour de Gaule d'Astérix "Asterix. Gallia-tuur"1995Goscinny ja Uderzo1965Astérix et Cléopâtre "Asterix ja Kleopatra"1995Goscinny ja Uderzo1966Le combat des chefs"Asterix. Pealikute võitlus"2000, 2025Goscinny ja Uderzo1966Astérix chez les Bretons"Asterix brittide juures"1997, 2025Goscinny ja Uderzo1966Astérix et les Normands"Asterix ja normannid" 1999Goscinny ja Uderzo1967Astérix légionnaire"Leegionär Asterix"2026Goscinny ja Uderzo1968Le bouclier Arverne"Asterix. Arverne'i kilp"2000Goscinny ja Uderzo1968Astérix aux Jeux Olympiques "Asterix. Olümpiamängudel" 2000Goscinny ja Uderzo1969Astérix et le chaudroneeldatavalt III kv 2026Goscinny ja Uderzo1969Astérix en Hispanieeeldatavalt IV kv 2026Goscinny ja Uderzo1970La Zizanie "Asterix ja Kurikeel" 1996Goscinny ja Uderzo1970Astérix chez les Helvètes "Asterix. Helveetide juures" 1999Goscinny ja Uderzo1971Le Domaine des dieuxGoscinny ja Uderzo1972Les Lauriers de César"Asterix. Caesari loorberipärg" 1997Goscinny ja Uderzo1972Le DevinGoscinny ja Uderzo1973Astérix en Corse"Asterix Korsikal"1996Goscinny ja Uderzo1974Le Cadeau de César"Asterix. Caesari kingitus"2000Goscinny ja Uderzo1975La Grande traversée "Asterix. Suur mereretk"1999Goscinny ja Uderzo1976Obélix et Compagnie"Asterix. Ärimees Obelix"2024Goscinny ja Uderzo1979Astérix chez les Belges "Asterix Belgide juures"2024Uderzo1980Le Grand fossé"Asterix. Lõhestatud küla"2025Uderzo1981L'Odyssée d'Astérix"Asterixi eksirännakud"2025Uderzo1983Le Fils d'Astérix"Asterixi poeg"2025Uderzo1987Astérix chez Rahazade"Asterix ja lendav vaip"2025Uderzo1991La Rose et le glaiveUderzo1996La Galère d'ObélixUderzo2001Astérix et LatraviataUderzo2003Astérix et la rentrée gauloiseUderzo2005Le ciel lui tombe sur la têteUderzo2009L'Anniversaire d'Astérix et Obélix - le Livre d'OrJean-Yves Ferri ja Didier Conrad2013Astérix chez les PictesJean-Yves Ferri ja Didier Conrad2015Le Papyrus de CésarJean-Yves Ferri ja Didier Conrad2017Astérix et la TransitaliqueJean-Yves Ferri ja Didier Conrad2019La Fille De VercingétorixJean-Yves Ferri ja Didier Conrad2021Astérix et le GriffonFabcaro ja Didier Conrad2023L'Iris blancFabcaro ja Didier Conrad2025Astérix en LusitanieAsterix Lusitaaniaseeldatavalt II kv 2026

Kategooria:Koomiksid